V zmysle § 84 ods. 1 zákona NR SR č. 138/2019 Z. z. o pedagogických a odborných zamestnancoch a o zmene a doplnení niektorých zákonov v znení neskorších predpisov **zverejňujeme** **informáciu o voľnom pracovnom mieste pedagogického a odborného zamestnanca:**

**Názov a adresa zamestnávateľa:** Mesto Michalovce, Nám. osloboditeľov 30, 071 01 Michalovce

**Pracovisko:** Materská škola, Michalovce, Fr. Kráľa 78

 Materská škola, Michalovce, Školská 5

 Materská škola, Michalovce, Masarykova 30

 Materská škola, Michalovce, Okružná 19

 Materská škola, Michalovce, Leningradská 1

 Materská škola, Michalovce, Jána Švermu 8

**Kontakt:** 056 68 64 307, email: petra.kolesarova@msumi.sk, kontaktná osoba Mgr. Petra Kolesárová

 056 68 64 305, email: beata.palovcikova@msumi.sk, kontaktná osoba PhDr. Beáta Paľovčíková

**Kategória pedagogického zamestnanca:** ŠKOLSKÝ ŠPECIÁLNY PEDAGÓG alebo

**Kategória odborného zamestnanca:** ŠKOLSKÝ PSYCHOLÓG alebo ŠKOLSKÝ LOGOPÉD

**Voľné pracovné miesto:** 2 – pracovný úväzok na 100 % od 01. 09. 2024

**Pracovné podmienky:** pracovný pomer na dobu určitú do 31. 12. 2024 so skúšobnou dobou nie dlhšou ako polovica dohodnutej doby trvania pracovného pomeru a predpokladom predlženia do 31. 08. 2025.

**Kvalifikačné predpoklady:** v zmysle zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov a Vyhlášky Ministerstva školstva vedy, výskumu a športu SR č. 173/2023 Z. z. o kvalifikačných predpokladoch pedagogických zamestnancov a odborných zamestnancov.

**Platové náležitosti:** v zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v závislosti od platovej triedy a zvýšenia platovej tarify podľa započítanej praxe a v zmysle zákona č. 138/2019 Z. z. o pedagogických a odborných zamestnancoch a o zmene a doplnení niektorých zákonov v znení neskorších predpisov.

**Zoznam požadovaných dokladov:**

* žiadosť o prijatie do zamestnania
* štruktúrovaný pracovný životopis s podrobným uvedením doterajšej praxe, znalostí a zručností
* kópie dokladov o nadobudnutom vzdelaní a splnení kvalifikačného predpokladu
* písomný súhlas so spracovaním osobných údajov
* čestné vyhlásenie o bezúhonnosti
* čestné vyhlásenie o duševnej a fyzickej spôsobilosti
* písomný súhlas uchádzača so spracovaním osobných údajov.

**Iné požiadavky:** ovládanie štátneho jazyka, kladný vzťah k práci s deťmi, práca s PC a internetom na pokročilej úrovni, spoľahlivosť, zodpovednosť, profesionalita, komunikatívnosť, tvorivosť, schopnosť pracovať v tíme.

**Všetky požadované doklady je potrebné doručiť do 23. 08. 2024 do 12.00 hod. v zalepenej obálke, s uvedením mena, priezviska a adresy odosielateľa s označením „NEOTVÁRAŤ - ŠKOLSTVO - ODBORNÝ ZAMESTNANEC“ do podateľne Mestského úradu Michalovce alebo poštou na adresu: Mestský úrad Michalovce, odbor sociálnych vecí, školstva a športu, Nám. osloboditeľov 30, 071 01 Michalovce.** Pri osobnom doručení na podateľňu MsÚ v zalepenej obálke s tým istým označením.

**Informácia pre uchádzačov:** Zamestnávateľ bude kontaktovať iba vybraných uchádzačov. Žiadosti zaslané po termíne sa do konania nezaradia. Na základe predložených dokumentov bude pre vybraných uchádzačov uskutočnení pohovor vo vopred dohodnutom termíne, ktorý bude uchádzačom oznámený telefonicky. Všetkým uchádzačom vopred ďakujeme za prejavený záujem.

Zaslaním požadovaných dokladov uchádzač dáva súhlas Mestu Michalovce na spracovanie a uchovanie poskytnutých osobných údajov na účely výberu.

Michalovce 15. 08. 2024

 Mgr. Miroslav Dufinec

 primátor mesta